cyanic-selkie/wikianc huggingface dataset:
Igor Tamm
Biografi
I 1919 var han lærer i fysikk i Simferopol på Krim, og senere ved det polytekniske institutt i Odessa.
1. mai 1923 begynte Tamm å undervise i fysikk ved det statlige pedagogiske universitetet i Moskva. Samme år fullførte han sitt første vitenskapelige verk, Electrodynamics of the Anisotropic Medium in the Special Theory of Relativity. På denne tiden var han svært opptatt av fysikk, han skrev i et av sine brev at fysikk var alt han tenkte på, i tillegg roste han Albert Einstein for relativitetsteorien. I 1928 tilbrakte han et par måneder med den nederlandske fysikeren Paul Ehrenfest ved Universitetet i Leiden. Fra 1934 inntill han døde i 1971 var han leder i teoridelen ved Lebedevs fysisk institutt i Moskva.
Under andre verdenskrig var han fysiker for staten og utviklet teorien om atomkjernen og elementærpartiklene, i forbindelse med utviklingen av hydrogenbomben. Mellom 1949 og 1953 bodde han i Sarov som lederen av et team som skulle utvikle en hydrogenbombe, men han sluttet arbeidet sitt der kort tid etter den første hydrogenbomben ble detonert. Deretter dro han tilbake til Lebedevs fysisk institutt i Moskva.
I 1934 foreslo Tamm og Semjon Altsjuller at et nøytron hadde en magnetisk bevegelse som ikke var lik null, ideen ble mottatt med skepsis, siden nøytronet skulle være en elementærpartikkel med ingen ladning, og derfor ikke kunne han noen magnetisk bevegelse. Samme år kom Tamm med ideen at proton-nøytron-interaksjoner kunne forklares med en utveksling av energi via en da ukjent, men stor partikkel. Denne ideen ble senere videreutviklet av Hideki Yukawa til teorien om mesonkrefter.
I 1951 foreslo Tamm, sammen med Andrei Sakharov, et Tokamak-system for å kunne bruke fusjonsenergi. Ideen ble inspirert av Oleg Lavrentiev. Designet som Tamm foreslo viste seg å være lovende, og ga mye høyere energiutbytte enn tidligere design og hva som var forventet, hvilket startet en bølge med optimisme siden fusjon kunne bli en mulig energikilde, og er i dag den vanligste måten å få energi ut av fusjon.
I 1958 ble han tildelt Nobelprisen i fysikk sammen med Pavel Aleksejevitsj Tsjerenkov og Ilja Frank for oppdagelsen og tolkningen av Tsjerenkoveffekten.
Tamm døde 12. april 1971 grunnet ALS og ble begravet i Novodevitsjijkirkegården i Moskva.
Peel (bilmerke)
Peel var et britisk bilmerke, eid av Peel Engineering Company på Isle of Man. De produserte mikrobiler på 1960-tallet, og er mest kjent for P50, den minste bilen som noensinne har vært i serieproduksjon.
Olav Kielland
Bakgrunn
Han var sønn av kunstneren Gabriel Kielland, dattersønn av Antonie og Olaf Løchen, og oldebarn av Herman Løchen.
Han studerte til arkitekt som sin far ved NTH fra 1919 til 1921, før han avbrøt studiene og reiste til Musikkonservatoriet i Leipzig, der han studerte direksjon, komposisjon, piano og fagott. I 1929 deltok han i Felix Weingartners «Meisterkurs für Dirigenten» i Basel i Sveits.
Handöl
Handöl er et svensk småsted ved foten av fjellet Snasahögarna i vestre Jämtland.
Olav Kielland
Dirigent
Kielland debuterte som dirigent og pianist i Trondhjem i 1923. Han var repetitør ved Casino-theateret i København 1924, og kapellmester ved Stora Teatern i Göteborg. Her vakte han oppsikt med sin oppsetning av Carl Nielsens opera Saul og David som hadde ligget uoppført siden premièren i 1902 og som vakte komponistens uforbeholdne anerkjennelse for tempovalg og kunstnerisk oppfattelse. I 1931 ble han ansatt som kapellmester i Filharmonisk Selskap i Oslo, og var fra 1933 selskapets kunstneriske leder – den første norske sjefdirigent i orkestrets historie. Han delte 1931 til 1933 kapellmesterposten med Odd Grüner-Hegge. Økonomiske årsaker tvang Filharmonisk Selskaps styre til å treffe et valg, og Kielland ble foretrukket ut fra sin bredere erfaring. Avgjørelsen vakte betydelig oppsikt og avstedkom livlig debatt i musikkretser. I 1936 overtok Kielland den musikalske ledelsen av Guldbergs Akademiske Kor. Han gjorde en betydelig innsats for å framføre musikk av unge norske komponister.
Handöl
Handöl er mest kjent for sitt klebersteinsbrudd, og for at restene av Armfeldts karolinerarmé kom til den lille byen etter sin dødsmarsj fra Trondheim over fjellet på nyåret 1719. Det antas at ca. 3 000 av 5 800 mann mistet livet i kulden og snøen. Over hendelsen ble det reist en minnesstein i 1910.
I Handöl ligger også Ånnsjöns fågelstation, der man siden 1988 har studert fugelepopulasjonen rundt Ånnsjön og i de omkringliggende fjellområdene. Dessuten finner man Handöls kapell.
Olav Kielland
Dirigent
Kielland var i en kort periode medlem av «Departementets midlertidige konsultative råd i kunstneriske spørsmål», noe som etter krigen førte til anklager om samarbeid med okkupasjonsmakten. Hans virke som sjefdirigent for Oslo Filharmoniske Orkester tok slutt. Kielland ble suspendert fra flere foreninger, blant annet Komponistforeningen. Selv om han allerede i 1945 ble frikjent av en komite bestående av ansette jurister oppnevnt av myndighetene, var Kiellands karriere belastet, og så sent som i 1962 måtte Kielland fortsatt forsvare seg mot nazi-anklager. Han gjorde det heller ikke lett for seg selv ved sin ofte i overkant temperamentsfulle opptreden overfor orkestermusikerne ved prøvene.
Kielland tok på seg ansvaret for reorganiseringen av Trondheim Symfoniorkester 1946, og var 1948 – 52 leder av Musikkselskapet Harmoniens orkester i Bergen, og 1952 – 55 kunstnerisk leder for Islands symfoniorkester i Reykjavík. Som gjestedirigent har han besøkt blant annet i Berlin, Basel, Paris, London, New York og de nordiske hovedstedene. I 1966 ble han Vestfold Symfoniorkesters første dirigent.
Komponist
Gradvis fokuserte Kielland mer og mer på komponeringen, og mindre på dirigentgjerningen. Han ville derfor heller gjestedirigere rundt omkring og ta på seg mindre engasjementer.
Som komponist representerer Kielland den nasjonale linje i norsk musikk. Musikken hans er sterkt inspirert av norsk folkemusikk og spesielt av hardingfelas polyfone karakter. I 1943 kjøpte han husmannsplassen «Raudmyr» i Bø i Telemark, der han senere bodde og studerte. Melodiene, rytmene og klangen i hardingfela har gitt uttrykk til mange av hans komposisjoner. Kiellands musikk har en uttrykt polyfon tendens med gjennomtrengende dissonante linjer.
Han har komponert åtte større symfoniske verker, blant annet fiolinkonsert (1942), musikk til Ibsens «Brand» og Concerto Grosso Norvegese (1952). Klaverkonsert (1978). Han har også komponert en rekke sanger med orkester, korsanger, salmer, kammermusikk, klaverstykker m.m.
Knut Nærum
Knut Nærum (født 3. mars 1961 i Arendal, oppvokst i Halden) er en norsk komiker, forfatter, tegneserietegner og TV-underholder. Han er blant annet kjent som fast paneldeltaker gjennom mange år i NRKs humoristiske TV-program Nytt på nytt.
Utdannelse
Knut Nærum er oppvokst i Halden, og gikk på videregående skole i Grimstad. Nærum er cand.mag. fra Agder distriktshøgskole med grunnfag i nordisk og mellomfag i engelsk.
Revy, teater og tv
I gymnastiden i Grimstad 1976-79 deltok han aktivt i flere av Grimstad teaterverksteds oppsetninger; bl.a. «Et farlig hus» og En særling av en lærling.
I 1980- og 1990-årene skrev og spilte han i syv revyer med «Tangakavalerene».
I januar 2007 hadde teaterstykket En himmel full av stjerner premiere. Stykket var basert på hans bok med samme navn.
Høsten 2007 hadde han faste opptredener med bokhumorshowet «Bokdusjen» på Litteraturhuset i Oslo.
I 2012 hadde figurteaterkompaniet Levende dukker urpremiere på stykket IS, som de hadde bestilt manus til fra Knut Nærum i anledning kompaniets 25-årsjubileum. Forestillingen hadde nyskrevet originalmusikk komponert av Erlend Skomsvoll, og musikken ble fremført av Den Kongelige Norske Marines Musikkorps. Opphavspersonene omtalte stykket som «verdens første zombie-dukketeater».
Taku Takeuchi
Taku Takeuchi (japansk: 竹内 択, Takeuchi Taku) (født 20. mai 1987) er en japansk skihopper. Takeuchi var med på Japans lag som ble verdensmestere i mikslag, normalbakke under Ski-VM 2013 i Val di Fiemme. Han representerer Kitano Construction Corp. Ski Club.
Knut Nærum
Tegneserier
Nærums første utgivelse var tegneserien Vi går for regnskogen, 80-tallet for nybegynnere. Dette var en samling en-rutes vitsetegninger som tidligere hadde stått på trykk i Nye Takter. Deretter laget han den politisk-satiriske tegneserien Bloid, med journalisten Rita Bloid som hovedperson. Denne tegneserien ble første gang utgitt i avisen Ny Tid den 23. august 1991 (utg. nr 31). Bloid gikk senere i Dagbladet.
Taku Takeuchi
Karriere
Takeuchi debuterte internasjonalt i kontinentalcupen i storbakken i Sapporo i 2005. I verdenscupen debuterte han med 23.-plass i Kuusamo 24. november 2006. Hans beste plassering i verdenscupen er 8.-plass i Sapporo 2. februar 2008. Sammenlagt i verdenscupen ble han nummer 28 i sesongen 2007-08.
Knut Nærum
Vitsetegninger og tegneserier
Nærum har utgitt vitsetegninger og tegneserier i følgende magasin: Brage, Smash, Fædrelandsvennen, Psykose, Nye takter (1985–1991), Natur & miljø, Rock Furore, Ny Tid (1991–1999), Fidus (1992–), Nopa-bladet, Dagbladet (1997–1999), Smult, Samtiden (2006–).
Seriemanus
Den store kjærligheten (antologi), Propell (antologi), Donald Duck & Co (2009–)
Politikk
Nærum er medlem av Rødt og er regissør for den radikale teatergruppen Opplysningskontoret. Han ble valgt inn som medlem av Kristiansand bystyre i 1991, men flyttet fra byen ikke lenge etterpå. Ved stortingsvalget i 2009 stod han på sisteplass på listen til partiet Rødt i Oslo og i Telemark. I kommunestyre- og bydelsutvalget i 2023, stiller han på lista til Rødt Nordre Aker i Oslo.
Taku Takeuchi
Karriere
Takeuchi har også fire pallplasseringer, hvorav den første kom med en 3.-plass i Innsbruck 4. januar 2012, og to 2.-plasser. I Klingenthal ble han nr. 2 den 13. februar 2013, og fikk 2.-plass på Lillehammer 7. desember 2014. Hans hittil siste pallplassering kom i Lahtis den 21. februar 2016, hvor han ble nr. 3.
USS «Cole»
USS «Cole» har vært navnet på to skip i Den amerikanske marinen
Taku Takeuchi
Karriere
I Vinter-OL 2014 hoppet han på det japanske laget som tok bronse i laghopp, sammen med Reruhi Shimizu, Daiki Itō og Noriaki Kasai.
Under Ski-VM 2017 tok han bronse i mixed lagkonkurranse med det japanske laget som for øvrig bestod av Sara Takanashi, Yūki Itō og Daiki Itō.
Diana
Diana kan sikte til:
Pan Trafikk
Pan Trafikk AS ble opprettet 1. januar 1992 ved fusjon mellom de to busselskapene Åsane Billag AS (ÅB) og Bilruta Fana-Os-Milde L/L (FOM). Hovedkontoret lå i Aasegården på Nedre Nygård i tillegg til at selskapet hadde trafikkavdelinger og verksted på Nyborg i Åsane, Volladalen i Fana, Kolskogen i Os og på Søreide.
Bussene til Pan var såkalt trafikkrød med sort dekor. Logoen var en pilformet trekant med ordet Pan skrevet med stiliserte bokstaver. I 1999 ble selskapet fusjonert med Bergen Sporvei til Gaia Trafikk AS.
Visjoner
Like etter oppstarten var det meningen at Pan Trafikk (av gresk «Pantos» som betyr «overalt») skulle drive med alle typer for transport. Dette gikk man imidlertid fort bort fra, og ledelsen konsentrerte seg om alle typer busstrafikk i og utenfor rute. Pan Trafikk startet, sammen med selskapene Hardanger Sunnhordlandske Dampskipsselskap, Haugaland Billag og Stavanger og Omegn Trafikkselskap (S.O.T.) Kystbussen i 1993 som raskt viste seg å bli en suksess.
Ruteområde
Konsesjonsgrensene til Pan var i all hovedsak knyttet til de gamle kommunegrensene som eksisterte før kommunesammenslåingen i 1972. I nord hadde selskapet all rutekjøringen innen gamle Åsane kommune og mellom denne og Bergen busstasjon. Strekningen Vågsbotn-Ytre Arna-Arna stasjon (gamlevegen) med forlengelse to ganger daglig til Garnes og Arna Bruk, var også en del av selskapets område. I sør hadde de konsesjon på all rutekjøring i gamle Fana kommune og Os kommune og mellom disse og Bergen busstasjon. I tillegg drev selskapet Flybussen og pendelruter mellom de nevnte bydelene. I henhold til konsesjonen kunne selskapet ikke avvikle lokaltrafikk innen Bergen Sporvei AS (BS) sine grenser, selv ikke pendelrutene som var gjennomgående i sentrum. På 90-tallet så linje 50 dagens lys. Den ble drevet i samarbeid med Bergen Sporvei, og hadde fulle trafikkretter på hele strekningen (Flaktveit-)Åsane Senter-Bergen sentrum-Landås-Lagunen(-Fanatorget).
Tid for samarbeid
Med åpningen av Nordhordlandsbrua høsten 1994 ble det innledet rutesamarbeid med naboselskapet i nord, BNR. Steinestø kai hadde i alle år vært et naturlig omstigningspunkt for reisende mellom Bergen og nordhordlandskommunene, men broen førte med seg et behov for samkjøring. BNR fikk adgang til å avvikle trafikk i Åsane på enkelte avganger (merket i ruteheftet som 285 Breistein og 301 Tellevik/Knarvik). Til gjengjeld fikk Pan Trafikk ruter over broen til Frekhaug og Knarvik/Alversund.
I 1998 inngikk Pan Trafikk og Bergen Sporvei avtale om samkjøring på tvers av konsesjonsgrensene. Det innebar i praksis at selskapene kjørte inn i hverandres områder på felleslinjene, og at disse kunne benyttes av alle reisende på hele strekningen, uavhengig av om bussen var rød eller gul. Dette samarbeidet var foranledningen til fusjonen som siden dannet Gaia Trafikk.
Miami internasjonale lufthavn
Miami internasjonale lufthavn (engelsk: Miami International Airport) (IATA: MIA, ICAO: KMIA), er en flyplass som ligger i Miami-Dade County i Florida, USA, mellom byene Miami, Hialeah, Doral, Miami Springs.
Flyplassen er en "HUB" for selskapene American Airlines, American Eagle, og Executive Air; i tillegg til godsselskapene Arrow Air, Fine Air, UPS og Federal Express; og charterselskapet Miami Air. Miami International Airport har flyvninger til byer i Nord og Sør-Amerika og Europa, og er Floridas hovedflyplass for langdistansetrafikk, mens de fleste innenriks og lavprisselskapene Fort Lauderdale-Hollywood International Airport og Palm Beach International Airport.
I 2006 reiste passasjerer gjennom flyplassen, det høyeste antallet siden 11. september 2001.
Terminaler, selskaper og destinasjoner
Hovedterminalen på MIA er oval og har sju underterminaler, nummeret fra A til H (B ble revet i 2005) mot klokka. Avgangshallen ligger i andre etasje, mens pass/visum kontrollen og baggasjebåndene ligger i 1. etasje. Alle utgangene er lagt slik at ankommne passasjer kan gå rett til ankomsthallen eller til pass/visumkontrollen. Terminal E her en tredje etasje med en enskinnebane om frakter passasjerer mellom terminalene.
Det ligger et parkeringshus rett ved terminalen og som er koblet sammen med terminalen med en gangbro. Det er en helikopterlandingsplass på taket på parkeringshuset.
Terminal A
Terminal A er akkurat bygd på flyplassen og vil etterhvert bli en del av American Airlines' Nordlige terminal. Terminalen huser mange American innenriks og internasjonale flyvninger, enda alle selskapets innsjekkingsfasiliteter er i terminal C og D. Både American og British Airways har lounge fasiliteter i terminal A. 17. mai, 2006, åpnet American Airlines sin andre Admirals Club lounge på Miami International i Terminal A.
Terminal C
Terminal C inneholder fire utganger tilpasset små-til-medium jetfly slik som Boeing 737 eller Boeing 757. American bruker disse utgangene til innenriksflyvningerog noen flyvninger til Sentral-Amerika og Karibien. Terminal C inneholder også innsjekkingsfesilitetene for Americans internasjonale flyvninger. I American Airlines/North Terminal-prosjektet, vil Terminal C bli revet for å bygge nye utganger der terminalen ligger.
Terminal D
Terminal D var en av de opprinnelige terminalene og er beregnet å bli oppbygd til den den nye Terminal Nord. American bruker terminalen til innenriks og internasjonale flyvninger. Innsjekkingsskrankene i terminal D er for innenriks og karaibiske destinasjoner. American har også en av sine Admirals Club i terminalen.
Terminal E
Terminal E er delt opp i to deler: En med broer, kalt "low E," og den andre en "satellite terminal", kalt "high E," koblet til flyplassens enskinnebane. Low E blir mest brukt av American Airlines; high E blir mest brukt av de andre selskapene.
Charterselskaper
De fleste charterselskapene har innsjekking på terminal E, og bruker "high E" fjern terminal til utganger.
Biblioteca de Catalunya
Biblioteca de Catalunya (Catalonias bibliotek) ligger i Barcelona. Det har et areal på 8 820 m², og har over tre millioner eksemplarer av bøker. Det ble oppretta i 1907 som bibliotek for Institut d'Estudis Catalans, og ble åpna for publikum i 1914, med lokaler i Palau de la Generalitat. I dag er bibliotekets hovedbygning i det tidligere sykehuset Hospital de la Santa Creu i El Raval. Biblioteket disponerer også en annen bygning i Barcelona, samt en i Hospitalet de Llobregat.
Comrie
Comrie (Skotsk gælisk: Conruith, piktisk: Aberlednock) er en landsby (village) i regionen Perth and Kinross i Skottland.
Mitú
Mitú er hovedstad i provinsen Vaupés som ligger sør i Colombia.
Comrie
Comrie ligger i området Strathearn, 11 kilometer vest for Crieff.
Ved folketellingen i 2001 hadde Comrie 1 839 innbyggere. I 2006 ble folketallet estimert til 2 010 innbyggere.
Ruth Halbsguth
Ruth Halbsguth (født 9. desember 1916 i Eckernförde, død 7. oktober 2003) var en tysk svømmer som deltok i de olympiske leker 1936 i Berlin.
Halbsguth vant en olympisk sølvmedalje i svømming under OL 1936 i Berlin. Hun var med på det tyske laget som kom på andreplass på damenes 4 x 100 meter fri, 0,8 sekunder bak Nederland som vant med ny olympisk rekord 4.36,0. De andre svømmerne på det tyske laget var Gisela Arendt, Leni Lohmar og Ingeborg Schmitz.
Norges speiderforbund
Norges speiderforbund (NSF) er en barne- og ungdomsorganisasjon grunnlagt i 1978 ved sammenslåingen av Norsk Speidergutt-Forbund (NSF, grunnlagt 1911) og Norsk Speiderpikeforbund (NSPF, grunnlagt 1921).
Pr. 2018 hadde Norges speiderforbund rundt 19 000 medlemmer fordelt på ca. 400 lokale speidergrupper.
Formål
Speidingens formål er å utvikle medlemmene til å bli «selvstendige og ansvarsbevisste mennesker». En stor oppgave som løses blant annet gjennom å benytte et variert program med mange frilufts- og praktiske aktiviteter, ved å bruke teamarbeid i små grupper (patruljesystemet), og gjennom å aktivt bruke «learning by doing» som metode.
Forbundsparagrafen fra 2008 lyder: «Norges speiderforbunds formål er å utvikle mennesker til selvstendighet og til å ta aktivt ansvar i samfunnet i samsvar med idealene fra speiderløftet og speiderloven.»
Program
Programmet i Norges speiderforbund er bygget opp i fem tema:
Programmet er lagt opp for å gi medlemmene progresjon, for stadig å møte nye utfordringer.
For å være tilpasset det enkelte medlems utviklingsnivå, er programmet er delt opp i aldersgrupper etter klassetrinn (med lokale variasjoner):
Aktiviteter
De viktigste aktivitetene i Norges speiderforbund foregår i arbeidsenhetene (se aldersgrupper over) i speidergruppene. Her er det møter med jevne mellomrom, for mange vil det si ukentlig, og flere turer i året. Speding i Norge er for de fleste speidergruppers del sterkt influert av friluftsliv, med aktiviteter som naturkunnskap, orientering, førstehjelp og primitiv matlaging, med mål om å kunne klarte seg selv. De fleste speidergrupper arrangerer en ukes leir hver sommer.
NSF har også en del arrangementer på krets- og forbundsnivå. På forbundsnivå er det største landsleir, som arrangeres hvert fjerde år (se egen seksjon lengre ned).
Av konkurranser har kretsene kretskonkurranser, hvor patruljene konkurrerer i speiderferdigheter. De beste patruljene i hver krets kvalifiserer seg til NM i speiding. Hvert NM i speiding og kretsbannerkonkurransene varer en helg. Typiske øvelser under disse arrangementene er blant annet orientering, pionering, rundløype med naturkjennskap, samfunnskunskap og førstehjelp.
Som en del av Norges speiderforbunds samfunnsengasjement, har Speideraksjonen blitt arrangert hvert år siden 2004. Dette er en innsamlingsaksjon som går til Flyktninghjelpens prosjekter. Speiderne i Norge har tradisjon for å samle inn til liknende formål praktisk talt siden oppstarten av speiderarbeidet i 1911, men under ulike navn. Speideraksjonen het tidligere Speiderjobben.
Starten på guttespeiding
Disse to første speidergruppene dannet sammen Norsk Speidergutt-Forbund samme år, som markerer den offisielle starten på speiderbevegelsen i Norge. Stiftelsesdatoen ble valgt i ettertid og er lagt til speiderleder Dons' fødselsdag. Mange av de tidligere gruppene fra Centralforeningen gikk inn i Speidergutt-Forbundet.
University College Hospital
University College Hospital er et offentlig sykehus i London, assosiert med University College London (UCL), et college i University of London.
Norges speiderforbund
Pikespeidere i Norge
I forbindelse med guttespeidertroppene begynte jenter å danne egne speidergrupper. En artikkel i Stavanger Aftenblad i 1910 skrev at speiding nå hadde spredt seg til jentene. Dronning Maud inviterte i 1916 lederen for det nystiftede Danske Pigespejderkorps til å holde et foredrag i Oslo om speiding for jenter. I etterkant av foredraget ble det opprettet en arbeidskomite, men det ble ikke dannet noe nytt forbund. Den norske avdelingen av KFUK hadde imidlertid tatt opp arbeidet med speiding, og startet flere speidergrupper for jenter. 3. november 1920 slo mange av disse seg sammen og dannet Norges KFUK-speidere. Den eldste gruppen i forbundet var Trondheim 1, som ble startet helt tilbake i 1915.
University College Hospital
Det ble grunnlagt i 1834, åtte år etter UCL, under navnet North London Hospital.
122 (tall)
122 (ett hundre og tjueto) er det naturlige tallet som kommer etter 121 og kommer før 123.
Norges speiderforbund
Pikespeidere i Norge
De uavhengige speiderpikegruppene som ikke var knyttet til KFUK-systemet dannet etter hvert Norsk Speiderpikeforbund som en søsterorganisasjon til Norsk Speidergutt-Forbund. Den offisielle startdatoen ble satt til 1. juli 1921.
Senere utvikling
I 1922 ble de norske speiderorganisasjonene med i Verdensorganisasjonen for speiderbevegelsen og anerkjent som medgrunnleggere av speiderbevegelsen. Gjennom hele den tidlige perioden var det strid mellom den religøse og militære tradisjonen innen speiderbevegelsen i Norge. Flere religiøse grupper, som KFUM, Metodistkirken og Frelsesarmeen startet sine egne speidergrupper. Arbeiderbevegelsen startet også sitt eget Norges Røde Speiderforbund i 1922 for å motvirke det de så som en konservativ ungdomsbevegelse.
122 (tall)
122 er et partall.
122 er CXXII i romertall.
Norges speiderforbund
Senere utvikling
Under okkupasjonen av Norge under 2. verdenskrig ble speiderbevegelsen forbudt. Komissarstatsrådene fryktet av speiderbevegelsen med sitt internasjonale nettverk og militære ferdigheter ville kunne bli et senter for motstandsbevegelsen. Statsråd Axel Stang sendte ut ordre om at alle speidergrupper måtte sende inn sitt utstyr, uniformeffekter, merker, bannere og kassabeholdninger i september 1941. Speidere og speiderledere reddet unna det de kunne, men mange grupper mistet mesteparten av sitt utstyr. Ungdomspartiet til Nasjonal Samling, Unghirden, var den eneste gruppen som fikk lov å fortsette med speideraktiviteter. Etter krigen ble speiderbevegelsen fort startet igjen.
Den 14. Verdensspeiderleiren ble avholdt i Norge i 1975.
23. april 1978 slo Norsk Speidergutt-Forbund (NSF) og Norsk Speiderpikeforbund (NSPF) seg sammen til Norges speiderforbund (NSF) for både jenter og gutter. KFUK/KFUM, metodistspeiderne og Frelsesarmeens speidergrupper valgte å stå utenfor, selv om de ofte samarbeidet med NSF-grupper og var med på deres speiderleire.
Stuping under Sommer-OL 1984
Stuping under Sommer-OL 1984. Stuping var med på OL-programmet for 17. gang i OL 1984 i Los Angeles. Det ble konkurrert i fire øvelser, to for herrer og to for damer. USA ble beste nasjon med to gullmedaljer foran Kina og Canada med en hver.
Norges speiderforbund
Senere utvikling
I 1985 ble den mangeårige lederen for NSF, Gisle Johnson tildelt «Bronseulven», den eneste distinksjonen som gis ut av Komiteen for verdensspeiding i World Organization of the Scout Movement for sin arbeid for internasjonalt speiderarbeid.
Endringer av det religiøse aspektet
I sin originale form var kristendom en sentral del av speiderbevegelsens virke. Både speiderloven og speiderløftet har dette som første punkt. Alle medlemmer av World Organization of the Scout Movement er forpliktet til å ha et spirituelt aspekt ved sitt arbeide. Speiderbevegelsen selv har tradisjonelt sett på seg selv som en kristen organisasjon basert på kristne verdier, og flere ikke-religiøse grupper som har søkt om medlemskap har blitt avvist.
Med en økende sekularisering av samfunnet i etterkrigstiden, og stadig flere unge med innvandrerbakgrunn med andre religiøse tradisjoner, har den kristne tradisjonen blitt et stridstema. Ved sammenslåingen i 1978 ble den første paragrafen i speiderloven endret fra å være spesifikk kristen til «En speider er åpen for Gud og hans ord». Basert på endringer i speiderloven hos det britiske speiderpikeforbundet noen år tidligere, ble paragrafen endret igjen i 2016 til «En speider søker sin tro og respekterer andres». I 2018 ble speiderløftet endret av speidertinget til å samsvare med speiderloven.
Speiderløftet
Fra 2018 lyder speiderløftet slik på norsk bokmål:"«Jeg lover etter beste evne å søke mitt livssyn, hjelpe andre og leve etter speiderloven.»"
Betegnelser fra Jungelboken
Da speiderbevegelsen var kjønnsdelt ble de yngste speiderguttene kalt «ulvunger», og troppslederen – som tradisjonelt er en kvinne – ble kalt «Akela». Dette er navnet på ulvemoren som beskytter menneskebarnet Mowgli i boken Jungelboken av Rudyard Kipling. De yngste speiderpikene ble kalt «meiser». Betegnelsen «ulvunger» og «Akela» går tilbake til 1914.
Kretser
NSF er delt opp i 25 kretser. Grupper i samme område er medlem av samme krets. Kretsene er bindeleddet mellom forbundet og gruppene.
Landsleirer
Hvert fjerde år arrangeres en ukeslang landsleir for alle NSFs medlemmer, og vanligvis også deltagere fra andre nasjoner. Mellom landsleirene er det vanligvis kretsleir hvert fjerde år, og gruppeleirer hvert annet år. Følgende landsleirer er hittil avholdt:
Speidersjefer
Følgende har vært speidersjef – øverste valgte leder – i Norsk Speidergutt-Forbund før fusjonen i 1978:
Følgende har vært speidersjef – øverste valgte leder – i Norsk Speiderpikeforbund før fusjonen i 1978:
Følgende har vært speidersjef – øverste valgte leder – i Norges speiderforbund siden fusjonen i 1978:
Studentspeiding
Tidligere fantes også studentspeidergruppene OSSG i Oslo, BSSG i Bergen, ÅSSG i Ås og NoSSG på Notodden. Studentspeidergruppene har vært tilknyttet alle speiderorganisasjonene i Norge gjennom en felles paraply Studentspeiderrådet.
Internasjonalt
Norges speiderforbund er gjennom Speidernes fellesorganisasjon (Spf) medlem av WOSM (World Organisation of the Scout Movement) og WAGGGS (World Association of Girl Guides and Girl Scouts). Norges speiderforbund har også et langvarig og forpliktende samarbeid med speiderforbundene i enkelte utviklingsland.
Smash (sjokolade)
Smash! er en sjokoladesnacks fra Nidars sjokoladefabrikk i Trondheim. Produktet består av salte, friterte maiskjerner dekket med melkesjokolade.
Smash ble lansert i 1988, men det var først ved midten av 2000-årene at salget tok av. I 2006 var Smash Norges tredje mest solgte sjokolade.
Smash ble i 2008 også lansert i Finland, distribuert gjennom det finske lakris- og sjokoladeselskapet Panda. I Sverige markedsføres Smash av snacksprodusenten OLW.
Leopold II av Det tysk-romerske rike
Leopold II (født 5. mai 1747 i Wien, død 1. mars 1792) var tysk konge, tysk-romersk keiser, erkehertug av Østerrike, konge av Ungarn og konge av Bøhmen fra 1790 til 1792. Han var dessuten storhertug av Toscana og hertug av Milano. Han var sønn av keiser Frans I og keiserinne Maria Theresia. Leopold var en av de såkalte opplyste monarker.
Irans øverste leder
Irans øverste leder (ولی فقیه eller رهبر, rahbar, på persisk) er et embete etablert i grunnloven til Den islamske republikken Iran som den sentrale politiske og religiøse autoriteten i nasjonen. Mens den øverste lederen er statssjef, utfører Irans president mange av de klassiske rollene for en statssjef, som å utnevne ambassadører. Spørsmålet om hvordan den øverste leder og presidenten passer med de teoretiske definisjonene av statssjef er vanskelig, men den øverste lederen er, som tittelen antyder, øverst.
Siden etableringen av Den islamske republikken Iran, har landet hatt to øverste ledere:
Den øverste lederen velges av ekspertrådet og sitter resten av livet, selv om han teoretisk kan bli avsatt av det samme rådet. Selv om medlemmene av ekspertrådet blir valgt i offentlige valg, må vokterrådet (som er oppnevnt av den øverste lederen) godkjenne kandidatene før valget, derfor er ikke prosessen helt demokratisk. Kandidatene må være medlemmer av det sjiamuslimske presteskapet. Ayatollah Khomeini er spesifikt nevnt i grunnloven som den første øverste leder godkjent av iranerne, men han ble ikke valgt til posten av folket.
Renate Jeppsson
Renate Jeppsson (født 16. april 1973) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Nesodden Idrettsforening.
Hun har også flere medaljer i veteran-VM på skøyter, deriblant to ganger Veteran-mester (2004 og 2006).
Renate Jeppsson er en eldre søster til skøyteløperen Rikke Jeppsson.
Personlige rekorder
Oppdatert etter sesongen 2017/18.
Thormod Næs
Thormod Næs (født 12. april 1930 i Skjold, død 20. oktober 1997 i Fjell) ble skytterkonge to ganger. Sin første tittel tok han på Landsskytterstevnet i Oslo i 1964, den andre i 1967 på Ulven ved Bergen. Næs representerte Laksevåg skytterlag.
Darling Harbour
Darling Harbour er en bydel i Sydney, Australia. Bydelen er godt tilrettelagt for fotgjengere og ligger i det vestre sentrumsområdet og strekker seg nordover fra Chinatown, på begge sider av Cockle Bay til King Street Wharf i øst og til forstaden Pyrmont i vest.
Legitimasjonskort
Legitimasjonskort er en dokumentasjon som viser en persons identitet, vanligvis dokumentert ved foto, signatur og personalia. I Norge er, ved siden av passet, også førerkort og identifikasjon på bankkort aksepterte dokumenter. Den 30. november 2020 ble det innført frivillig nasjonalt id-kort som følger EU-standard i Norge.
Under okkupasjonen (1940–1945) kom det et påbud fra norske og tyske myndigheter om legitimasjonskort. Alle innbyggere over 15 år pålagt å bære legitimasjonskortet som ble utstedt av Politiet. Forordningen kom 30. januar 1941, og trådte i kraft 1. april samme år.
Document Nacional d'Identitat Nortasun Agiri Nazionala Carta d'identità Občiansky preukaz Giấy chứng minh nhân dân
Blake Griffin
Blake Austin Griffin (født 16. mars 1989) er en amerikansk basketballspiller for NBA-klubben Brooklyn Nets.
Collegekarriere
Blake Griffin spilte for University of Oklahoma i to år før han kom til NBA. Der spilte han totalt 68 kamper disse sesongene. Griffin ga i gjennomsnitt 2,1 målgivende pasninger per kamp, stjal ballen i gjennomsnitt 1,1 ganger ganger per kamp, blokkerte i gjennomsnitt ett skudd per kamp og scoret i gjennomsnitt 18,8 poeng per kamp.
Los Angeles Clippers
Blake Griffin spilte for basketballaget Los Angeles Clippers fra 2009-2018. Han ble trukket opp av klubben som den første spilleren i første opptaksrunde i draftet i 2009.
Like før 2009-2010-sesongen skadet Griffin seg, og spilte derfor ikke en eneste kamp i seriespillet eller sluttspillet det året, derfor ble han regnet som nykommer nok en gang da 2010-2011-sesongen startet.
Fylkesvei 7278
Fylkesvei 7278 går mellom Finnvika og Silvalen i Herøy kommune.
Frem til 2019 hadde veien betegnelsen fylkesvei 162.
Protoplasma
«Protoplasma» er en eldre betegnelse.
Leni Lohmar
Magdalena «Leni» Lohmar (senere Henze, født 19. oktober 1914, død 31. desember 2006) var en tysk svømmer som deltok i de olympiske leker 1936 i Berlin.
Lohmar vant en olympisk sølvmedalje i svømming under OL 1936 i Berlin. Hun var med på det tyske laget som kom på andreplass på damenes 4 x 100 meter fri, 0,8 sekunder bak Nederland som vant med ny olympisk rekord 4.36,0. De andre svømmerne på det tyske laget var Ruth Halbsguth, Gisela Arendt og Ingeborg Schmitz.
Tirupati (by)
Tirupati (telugu: ) er en stor pilegrimsby i distriktet Chittoor og den syvende største byen i den indiske delstaten Andhra Pradesh. Den ligger ved foten av Østlige Ghats, 550 km sør for delstatshovedstaden Hyderabad, 250 km øst for Bangalore og 150 km nord for Chennai. Byen hadde 228 202 innbyggere ved folketellingen i 2001. Folketellingen i 2011 viste et innbyggertall på 287,035.
Tirupati er kjent for Tirumala Venkateswara-tempelet som er dedikert til Venkateswara. Tempelet ligger ca. 10 km nordvest for Tirupati i Tirumalaåsene i en høyde på 853 moh. Tempelet er et av de viktigste pilegrimsmålene for hinduer i India og blir besøkt av millioner av pilegrimer hvert år, noe som gjør det til et av de travleste pilegrimsstedene i verden. I selve byen Tirupati finnes det også en rekke templer, men byen er først og fremst kjent for sine treleker, kobber og messinggjenstander. Byen er også et viktig økonomisk og pedagogisk knutepunkt for de sørlige delene av Andhra Pradesh.
East Acton undergrunnsstasjon
East Acton undergrunnsstasjon er en stasjon i Londons undergrunnsbane, ved Wormwood Scrubs-fengselet i Acton.
DOS-utvider
DOS-utvidere eller DOS-forlengere (av engelsk DOS extenders) er navnet på en rekke programmer som har vært utviklet siden 1986 for å overkomme begrensningene i utnyttelse av PC-minne (hovedminne, RAM) i MS-DOS og beslektede operativsystemer. I PC-ens barndom, da MS-DOS ble utviklet, var minne svært dyrt, og svært begrensede minnemengder fikk plass i PC-en. Programutviklerne forsøkte derfor å minimere programstørrelsen, og DOS' begrensninger i minnehåndtering spilte ingen rolle.
Etter hvert ble programmene og folks datafiler større, minnebrikkene falt i pris, nye PC-prosessorer (80286 og høyere) kunne håndtere mer minne enn de gamle, og PC-ene fikk plass til mer minne. I tillegg ønsket stadig flere å kjøre flere programmer på én gang (multitasking). Stadig flere programmer fikk det som ble kalt et grafisk brukergrensesnitt, så langt mer data måtte håndteres hver gang noe skulle skrives på skjermen. Alt dette økte behovet for minne og datakraft. Samtidig hadde MS-DOS-standarden blitt uhyre populær. Med DOS-utviderne kunne folk bruke DOS og DOS-programmer som de var vant til, men med langt større muligheter enn før. På den måten forlenget DOS-utviderne også DOS' levetid.
Andre operativsystemer erstattet DOS
DOS' begrensninger gjorde at en rekke operativsystemer ble lansert. Bl.a. OS/2, Windows NT og en rekke varianter av Linux fikk en viss utbredelse. Men først i 2001 lanserte Microsoft Windows XP (en videreutvikling av NT), det første operativsystem med masseutbredelse som helt og holdent erstattet DOS. Det gamle operativsystemet ble etter hvert fortrengt til spesielle behov (f.eks. visse spill) og til dem som fortsatt kunne bruke gammel programvare samt spesielt interesserte. DOS-utvidere kan hentes gratis eller kjøpes på nettet.
Phar Lap 286|DOS-Extender, 386|DOS-Extender og TNT DOS-Extender
Den første DOS-utvideren ble utviklet av Phar Lap. DOS-utvideren Phar Lap 286|DOS-Extender emulerte OS/2 i beskyttet modus, med samtlige API-kall i OS/2 1.x. I november 1986 lanserte selskapet 386|DOS-Extender, en 32-bit DOS-utvider som kjørte i beskyttet modus på Intel 80386. Den ble brukt bl.a. til konstruksjonsprogrammet AutoCAD 11.
En videreutviklet utgave av Phar Lap 386|DOS-Extender ble omdøpt til TNT DOS-Extender, og hadde støtte for dynamiske link-biblioteker, tråder, multitasking (flerbehandling) og en «WinPipe VxD» som gjorde det mulig å benytte Microsoft Windows som grafisk brukergrensesnitt til DOS-utvideren.
CauseWay 386 DOS extender
CauseWay 386 DOS extender for Watcom C/C++ & Assembly Language, er en DOS-utvider som ble utviklet av Michael Devore, for selskapet Devore Software & Consulting i California. Den 9. januar 2000 ble CauseWay 386 DOS extender offentlig eiendom med åpen kildekode.
DOS/32A
DOS/32 Advanced (DOS/32A) er en tidligere kommersiell DOS-utgiver laget av Naresh Kumar, som ble lansert i 1996 som en konkurrent til DOS/4GW. Den er blitt benyttet i personlige datamaskiner, men også i innebygde systemer fordi den er liten og rask. I mai 2002 ble DOS/32A fri programvare med åpen kildekode. Siste versjon er DOS/32A v9.1.2 fra 20. april 2006.
Wuschel's DOS eXtender (WDOSX)
Wuschel's DOS eXtender (WDOSX), er en fri 32-bit DOS-utvider med støtte for standardene VCPI, DPMI, XMS, RAW (BIOS INT 0x15) og en utvidet DOS INT 21 API. DOS-utvideren kan gjøres under 32 bit Windows XP.
Programmer for WDOSX kan utvikles ved hjelp av assemblerne NASM, TASM og MASM, og kompilatorene Microsoft Visual C++ versjonene 4, 5 og 6, Borland Turbo C++ 4.x og 5.x, Borland C++ Builder, Borland Delphi versjonene 2, 3 og 4 og DJGPP versjon 2.
WDOSX inneholder en rekke biblioteker, eksempel-programmer og en fullskjerms debugger. WDOSX Versjon 0.97 ble lansert i februar 2005.
Opprettelsen av standarder
I begynnelsen var utviklingen av minnekrevende programvare for næringslivet den største drivkraften bak DOS-utvidere. Senere ble DOS-utvidere i økende grad tatt i bruk av utviklere av videospill.
Utviklingen av DOS-utvidere ble foretatt av en rekke selskaper og privatpersoner uavhengig av hverandre og av Microsoft. De var derfor ikke «standardiserte», og programvare for én DOS-utvider var ikke alltid kompatible med andre DOS-utvidere. Potensielle minnekonflikter grunnet ulike former for minnehåndtering i ulike DOS-utvidere, skapte behov for standarder. Videre ble det behov for uniforme grensesnitt mot klient-programmer.
Det første standardiserte grenesnittet var Virtual Control Program Interface, som ble lansert av Phar Lap i 1989. Det ble samme år overskygget av Microsofts egen DOS Protected Mode Interface Specification, som den 22. mai 1990 ble en integrert del av Windows 3.0. Begge grensesnittene tilførte en API for allokering av minne, håndtering av avbrudd, multitasking og svitsjing mellom reell modus og beskyttet modus.
Den brukne obelisk
Den brukne obelisk (Broken obelisk) er en av de eldste eksisterende assyriske obelisker. Bare øvre del er bevart.
Obelisken ble funnet i 1853 under Hormuzd Rassams utgravninger av Ninive. I nærheten ble det like etter funnet en gudstatue med en innskrift av Aššur-bel-kala. Obelisken befinner seg nå i British Museum (inventarnummer 118898).
133 (tall)
133 (ett hundre og trettitre) er det naturlige tallet som kommer etter 132 og kommer før 134.
133 er et oddetall.
133 er CXXXIII i romertall.
Henriette
Henriette er et opprinnelig fransk kvinnenavn, dannet som en feminin form av Henrik (fransk Henri), som kommer fra middelhøytysk Haimirich («hjemmets hersker»). Navnet har også blitt tatt i bruk på andre språk, og har kommet til norsk og dansk over tysk (derav den direkte uttalen) fra 1700-tallet. På norsk er dette tradisjonelt et forholdsvis sjeldent, borgerlig navn, mest brukt av døtre av embedsmenn og borgerskap på 1800-tallet og første del av 1900-tallet. Navnet har fått en renessanse de siste årtiene og vært et populært navn særlig på Oslo vest og tilsvarende områder.
Utbredelse
Henriette var et populært navn på norske jentebarn på 1990-tallet.
Kjente personer med navnet
Personene i listen er ordnet alfabetisk.
Fylkesvei 7280
Fylkesvei 7280 går mellom Silvalen og Grindstrand i Herøy kommune.
Frem til 2019 hadde veien betegnelsen fylkesvei 164.
Jonas Dobler
Jonas Dobler (født 4. mai 1991) er en tysk tidligere langrennsløper som representerte SC Traunstein.
Han deltok for Tyskland i ski-VM 2015 i Falun der han ble nr. 27 på 30 km skiathlon som beste resultat.
Under vinter-OL 2022 i Beijing ble han nummer 19 på 15 kilometer klassisk intervallstart. I ski-VM 2023 i Planica gikk han tredje etappe på Tysklands lag som tok bronse på 4 × 10 km stafett.
Casa Calvet
Casa Calvet er en bygning som er tegna av arkitekten Antoni Gaudí for en tekstilprodusent med navn Calvet. De nederste etasjene fungerte som kontorer, mens resten av bygningen var boareal. Bygningen ligger i Barcelona, i 1900 Carrer de Casp 48, Eixample.
Casa Calvet er et av de mest konvensjonelle verkene til Gaudí. Symmetrien, balansen og rytmen i denne bygningen er uvanlig til Gaudí å være. Kurvene på toppen av bygningen og inngangspartiet er imidlertid isolerte modernistiske elementer.
Liero
Liero er et videospill som først ble utgitt av den finske programmereren Joosa Riekkinen i 1998. Spillet kan sies å ha mange likhetstrekk med det mer kjente spillet Worms armageddon.
I Liero finnes det en rekke våpen å velge mellom. Fem våpen velges for hver enkelt spiller før spillet begynner, men man kan også i løpet av spillet finne forskjellige kasser med andre våpen, dersom dette står på i «Option».
Liero er finsk for ordet meitemark som uttales [lie.ro]. I senere tid har spillet vært en stor inspirasjonskilde til andre spill, blant annet Soldat.
Vittorio Veneto
Byen  Vittorio  oppstod den 27. september 1866 ved sammenslagning av byene Ceneda (i sør) og Serravalle (i nord). Serravalle er sentrum i den nye byen, og er en middelalderby med hus fra 1500-tallet, har en katedral fra 1755. Også Ceneda har en gammel kirke, en katedral fra 1700-tallet.
Den forente nye byen ble oppkalt etter Italias konge Viktor Emmanuel II. Etter første verdenskrig ble regionsnavnet Veneto tilføyd.
Vittorio Veneto var en viktig krigsskueplass under første verdenskrig. Det var her Italia vant det avgjørende slaget mot Østerrike-Ungarns militære styrker i 1918. Seieren førte til våpenstillstandsavtalen i Villa Giusti ved Padova av 4. november 1918. I Italia ble slaget omtalt som «Italias Verdun».
Mountbatten-Windsor
Mountbatten-Windsor er det personlige etternavnet til noen etterkommere av prins Philip, hertug av Edinburgh og dronning Elisabeth II av Storbritannia. Det skiller seg fra navnet på den britiske kongefamilien, som er Windsor.
Lodovico Manin
Ludovico Manin (født 14. mai 1725, død 24. oktober 1802) var den siste dogen av Venezia. Han styrte fra 9. mars 1789 til 1797 da han ble tvunget til å trekke seg av Napoléon Bonaparte.
Mountbatten-Windsor
Elisabeth tilhører huset Sachsen-Coburg-Gotha. Den britiske linjen av Sachsen-Coburg-Gotha har brukt navnet Windsor siden 1917. Prins Philip og hans agnatiske etterkommere tilhører slekten Schleswig-Holstein-Sonderburg-Glücksburg, som er det dansk-norske og tidligere greske kongehuset.
Mountbatten er en oversettelse av Battenberg, som egentlig er en linje av fyrstehuset i Hessen-Darmstadt (huset Hessen). Medlemmer av Battenberg-familien i Storbritannia oversatte sitt tyske navn i 1917. Prins Filippos av Hellas og Danmark tilhører ikke selv denne slekten, men nedstammer fra Battenberg-familien gjennom sin mor, Alice av Battenberg. Da han giftet seg med Elisabeth i 1947 tok han etternavnet Mountbatten.
Finn Amundsen (skytterkonge)
Finn Amundsen (født 9. juni 1936, død 6. september 2019 ) fra Oslo Østre skytterlag ble skytterkonge under Landsskytterstevnet på Kongsvinger i 1965. Amundsen var først og fremst kjent som en fremragende hurtigskytter, og vant Stangskytingen hele 9 ganger og ble premiert med Stangbeger totalt 36 ganger. Han vant juniormesterskapet på Landsskytterstevnet i 1954.
Hyposensibilisering
Hyposensibilisering (også kalt allergivaksinasjon) er en metode for å helbrede eller lindre allergier ved at pasienten utsettes for økende doser av det aktuelle allergiframkallande stoffet (allergenet) via injeksjoner.
Formålet er å "lære" kroppen å uskadeliggjøre allergenet uten å fremkalle en allergisk reaksjon. Dette oppnås ved at antistoffreaksjonen gradvis skifter fra å være IgE-dominert til å bli IgG-dominert. IgG kan binde opp allergenet og derved forhindre aktivering av den IgE-dominerte reaksjonen.
Behandling
Injeksjonene gis subkutant (under huden), som regel i overarmene. I begynnelsen gis injeksjonene hver uke i en oppdoseringsperiode. Deretter gis vedlikeholdsdoser om lag hver 4-6 uke over en periode av flere år.
Etter injeksjonen bør pasienten vente en halvtime under oppsyn av helsepersonell, og tilstanden kontrolleres før pasienten dimitteres. En mulig komplikasjon er at injeksjonen kan utløse en IgE-dominert allergisk reaksjon og derfor bør behandlingen i begynnelsen skje hos en spesialist, der det er kunnskap og ressurser for umiddelbart å kunne behandle en anafylaktisk reaksjon.
Behandlingsresultat
Vaksinasjonen som gir best resultat er for allergi mot pollen. Andre, som allergi mot hund, katt og husstøv, har dårligere effekt enn ved pollenallergi.
Atrox
Atrox er et norsk avant-garde metal-band fra Trondheim. De startet i 1988 med navnet Suffocation, men byttet navn til Atrox i 1990. De har utgitt seks albumer og to demoer.
Goatse.cx
Goatse.cx er en nettside med et eksplisitt bilde, <tt>hello.jpg</tt>, av en naken mann som manuelt tøyer sitt anus til en diameter på størrelse med en hånd. Siden brukes ofte til å sjokkere intetanende nettbrukere.
Siden 14. januar 2004 har det opprinnelige domenenavnet (goatse.cx) pekt til blackraven.cx (skjult i en HTML frame) som tegn på at domenet har blitt suspendert av .cx-NIC, men de opprinnelige sidene er fortsatt tilgjengelige mange steder på nettet.
Jørgen Bjelke
Jørgen Bjelke (født 2. juni 1621 på Elingård, død 17. juni 1696 på Avindsøgaard ved Kalundborg) var en norsk adelsmann, embetsmann og offiser. Han var sønn av Jens Bjelke og bror av Ove og Henrik.
Liv og virke
Jørgen Bjelke var utdannet offiser og deltok 23 år gammel som kaptein under Hannibalsfeiden. Senere ble han lensherre og etter hvert øverstkommanderende i hele Norge.
Under Krabbefeiden (1657–58) ble han øverstkommanderende i Trøndelag og gjenerobret hele Jemtland og Herjedalen.
Deltagelse i Krabbefeiden
Da krigen med Sverige utbrøt i 1657, overtok han som generalkrigskommissarius befaling over de nordenfjeldske tropper og erobret Jemtland og Herjedalen. Da en svensk hær brøt inn i Bohuslen, ilte han det søndenfjeldske til unnsetning med 2.000 mann og ville herved ha nødet den svenske hær til tilbaketog.
Etter Roskildefreden begav han seg til Danmark, hvor han forestilte Frederik III den fare hvori Norge befant seg. Da det ikke lyktes ham å gjøre dette innlysende for kongen, vendte han tilbake til Norge, hvor han på egen hånd sammen med statholder Niels Trolle traff de foranstaltninger han anså nødvendige i anledning av det forventede fredsbrudd.